Diari Oficial de la Generalitat Valenciana


Sumari del DOGV 2905, del 09-01-1997 (1997/828448)

RESOLUCIÓ de 27 de desembre de 1996, del president de la Comissió Territorial d'Urbanisme d'Alacant, per la qual es fa públic l'acord de la Comissió Territorial d'Urbanisme de 8 d'octubre de 1996, relatiu a la modificació puntual número 5 del Pla General d'Ordenació Urbana de Monòver.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2905

Data del DOGV
:   09-01-1997

Secció del DOGV
:   ALTRES DISPOSICIONS

Número del document
:   1997/828448


Data del document
:   27-12-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 27 de desembre de 1996, del president de la Comissió Territorial d'Urbanisme d'Alacant, per la qual es fa públic l'acord de la Comissió Territorial d'Urbanisme de 8 d'octubre de 1996, relatiu a la modificació puntual número 5 del Pla General d'Ordenació Urbana de Monòver.  
La Comissió Territorial d'Urbanisme, en la sessió del dia 8 d'octubre de 1996, va adoptar l'acord següent:  
«Vist l'expedient de referència i de conformitat amb els següents:  
Antecedents de fet  
Primer. L'ajuntament, en la sessió plenària del dia 26 de juliol de 1996, en va acordar l'aprovació provisional, després de complir el tràmit d'exposició pública, per mitjà d'anuncis apareguts en el Diari Oficial de la Generalitat Valenciana el 2 de maig de 1996, i en un dels diaris de més difusió provincial el 18 d'abril de 1996, amb presentació d'al·legacions.  
Segon. La documentació està integrada per memòria descriptiva i justificativa, plànols vigents i modificatius i informe de Cultura.  
Tercer. Aquest expedient té per objecte modificar el Catàleg d'Edificis Protegibles, que en l'actualitat inclou les tres naus de les Bodegas de los Mayorazgos, sense alterar les alineacions ni la qualificació de la resta de porcions de sòl que conformen l'illa de cases delimitada pels carrers de Carlos Tortosa, de Lope de Vega, de l'Astrònom Pérez Verdú i de Saturnino Cerdá.  
La configuració proposada conserva la nau nord de les bodegues esmentades, que es destinaria a usos culturals, per contra s'enderroquen les ales est i oest de les bodegues, avui en avançat estat de ruïna, i amb això es lliuren 1.487 m2 de sòl disponible per a la ubicació del centre de salut.  
Quart. Es justifica en la necessitat de construir en el municipi un nou centre de salut i l'estratègica situació de l'illa de cases, que permet l'accés fàcil i ràpid des de qualsevol lloc de la ciutat, ha fet pensar al consistori la possibilitat de la seua ubicació en la referida illa de cases, per a la qual cosa proposen aquesta modificació del Pla General d'Ordenació Urbana.  
Cinquè. Consta en l'expedient l'informe de la Conselleria de Cultura, Educació i Ciència, de 9 de juliol de 1996, que es pronuncia en el sentit que l'immoble no té la consideració de Bé d'Interés Cultural i que, per tant, «no veu inconvenient en el fet que els òrgans competents en matèria d'urbanisme, segons el seu criteri i àmbit competencial, resolguen l'assumpte de referència».  
Consideracions tecnicojurídiques  
Primera. La tramitació s'estima correcta d'acord amb el que estableixen els articles 38, 39, 55.1 de la Llei de la Generalitat Valenciana 6/1994, de 15 de novembre, Reguladora de l'Activitat Urbanística, atès l'abast de la modificació proposada, ja que s'ha procedit al tràmit de concert previ amb aquest organisme, que va ser informat per la Comissió Informativa d'Urbanisme en sessió del dia 28 de juny de 1996.  
Segona. La documentació s'estima completa de conformitat amb els articles 27.1, 28.2 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i 97 del Reglament de Planejament, quan resulte d'aplicació al contingut de la proposta.  
Tercera. Les determinacions d'aquest expedient es consideren, en línies generals, correctes una vegada solucionades les observacions efectuades en el tràmit del concert previ, per la qual cosa no hi ha obstacles per a l'aprovació definitiva des de les perspectives de les exigències de la política urbanística i territorial de la Generalitat, tal com es recull en l'article 40 de la Llei Reguladora de l'Activitat Urbanística. No obstant això, s'haurà d'aportar la documentació refosa de l'expedient en el mateix format que el pla general a l'efecte de la seua refosa  
Quarta. La Comissió Territorial d'Urbanisme és l'òrgan competent per a l'adopció d'aquest acord a l'empara dels articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i els articles 9 i 10, del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Comú i la resta de disposicions de pertinent aplicació, la Comissió Territorial d'Urbanisme, acorda:  
Aprovar definitivament la modificació puntual núm. 5 del Pla General d'Ordenació Urbana del municipi de Monòver, i se supedita la publicació, i, en conseqüència, la seua eficàcia, al fet que s'aporte la documentació refosa de l'expedient en el mateix format que el Pla General d'Ordenació Urbana a l'efecte de la seua refosa».  
El president de la Comissió Territorial d'Urbanisme, en la sessió del dia 12 de desembre de 1996, va dictar la resolució següent:  
Vist l'acord adoptat per la Comissió Territorial d'Urbanisme en la sessió del dia 8 d'octubre de 1996, pel qual es va aprovar definitivament l'expedient de referència, i se supedita la publicació al compliment de certes condicions, així com la documentació presentada per l'ajuntament el dia 20 de novembre de 1996, que complimenta en tots els aspectes l'acord de la comissió, resolc:  
Ordenar la immediata la publicació de l'esmentat acord d'aprovació definitiva en el Diari Oficial de la Generalitat Valenciana, a l'efecte de l'entrada en vigor, de conformitat amb l'article 59, apartats 2 i 4, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. La publicació de l'aprovació definitiva n'excusa la notificació individualitzada.  
Contra aquest acord, que no posa fi a la via administrativa, es podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i el 14.2 del Reglament dels Òrgans Urbanístics de la Generalitat Valenciana.  
Alacant, 27 de desembre de 1996.- El president de la Comissió Territorial d'Urbanisme: Fernando Modrego Caballero.